Sporočilo za javnost za objavo / novica – Informa Echo

17.10.2022

Slovenski projekt Ekosistem EURE sprejet kot primer dobre prakse za EU

[*Evropska agencija za okolje EEA*](https://www.eea.europa.eu/)*, je v okviru evropskega projekta »Behavioural factors influencing energy efficiency investment in residential buildings« uvrstila slovenski projekt* [*“Ekosistem učinkovitega ravnanaj z energija EURE”*](https://www.reus.si/ekosistem-eure/) *v sam vrh projektov dobre prakse, namenjenih spodbujanju učinkovitega ravnanja z energijo.*

Evropski projekt »*Behavioural factors influencing energy efficiency investment in residential buildings*« (Vedenjski dejavniki, ki vplivajo na naložbe v energetsko učinkovitost stanovanjskih stavb) je namenjen spodbujanju učinkovitega ravnanja z energijo in njegovemu vključevanju v politike posameznih držav članic. Pri projektu sodelujejo strokovnjaki in oblikovalci politik iz večine držav članic. V Sloveniji sta se v omenjeni projekt vključila MOP ARSO in agencija Informa Echo, ki v sodelovanju z državno upravo razvija Ekosistem učinkovitega ravnanja z energija EURE. Cilj evropskega projekta je pripraviti usmeritve na ravni EU, ki bi prispevale k oblikovanju učinkovitih politik na področju spodbujanja učinkovitega ravnanja z energijo in zmanjšanju vzrokov podnebnih sprememb.

V sklopu projekta, ki poteka po fazah in vključuje različne aktivnosti, je vsaka od sodelujočih držav pripravila predstavitve na treh področjih:

* Predstavitev razvoja obstoječe politike energetske učinkovitosti.
* Predstavitev primerov inovativnih projektov in politik, ki vključujejo vedenjske vpoglede v prenovo stanovanjskih stavb.
* Kako naj bi se v prihodnje razvijala energetska politika oz. kakšno vlogo imajo pri tem vedenjski vpogledi.

Na spletnem seminarju dne 4.10. 2022 je vodja projekta Matteo Caspani predstavil slovensko pobudo »Ekosistem EURE« kot vzorčni primer dobre prakse. Pri tem je izpostavil, da gre za celovit komunikacijski sistem, ki spodbuja učinkovito ravnanje z energijo in temelji na statističnih podatkih kontinuirane Raziskave energetske učinkovitosti Slovenije REUS. Omenil je tudi, da se Ekosistem EURE v Sloveniji izvaja že 15 let.

Projektna naloga bo zaključena v novembru, ko bo Evropska agencija za okolje (EEA) v sodelovanju z danskim inštitutom Ramboll na podlagi pridobljenih pogledov in dobrih praks pripravila usmeritve za intenzivnejše vključevanje učinkovitega ravnanja z energijo v okoljske, podnebne in energetske politike držav članic EU.

Rajko Dolinšek

Informa Echo

--------------------------------------------------------------

**Viri**

Informa Echo, Raziskava energetske učinkovitosti Slovenije - REUS 2019, [www.reus.si](http://www.reus.si)

Medijska soba: <https://mediji.reus.si/>

Na prenovljeni spletni strani <https://porocila.reus.si/> lahko najdete javno dostopna poročila Raziskave REUS za gospodinjstva ter za javni in storitveni sektor.

Raziskava REUS je temelj Ekosistema učinkovitega ravnanja z energijo – [EURE](https://www.reus.si/ekosistem-eure/).

Infografika je primerna za tisk do širine 17 cm / © Informa Echo /

**O Raziskavi REUS**

Raziskava energetske učinkovitosti Slovenije – REUS je edina neodvisna kontinuirana raziskava v Sloveniji, ki omogoča pridobivanje statistično relevantnih podatkov s področja rabe energije. Raziskava REUS 2019 predstavlja sedmi val Raziskave energetske učinkovitosti Slovenije, ki jo izvaja Informa Echo v sodelovanju s partnerji od 2009.

Glavni sofinancer raziskave REUS je podjetje [Borzen](https://www.borzen.si/sl/) / [Trajnostna energija](http://www.trajnostnaenergija.si/).

Sofinancer Raziskave REUS GOS 2022 je tudi [Agencija Republike Slovenije za okolje](http://kazalci.arso.gov.si/sl/content/odnos-javnosti-do-integriranja-razlicnih-oblik-prevoza?tid=14) v okviru Ministrstva za okolje in prostor.

Več o raziskavi REUS: <https://www.reus.si/>

**O kazalcih okolja**

Kazalci okolja so na dogovorjen način izbrani in predstavljeni podatki. Namenjeni so ozaveščanju javnosti in podpori odločanju. S kazalci, s katerimi spremljamo ozaveščenost javnosti o rabi energije, energetski učinkovitosti in podnebnih spremembah želimo vplivati na pomen znanja o podnebnih spremembah in  na večjo pripravljenost podpori podnebju in okolju prijaznim politikam.

Kazalec okolja [**Odnos javnosti do porabe energije v slovenskih gospodinjstvih**](http://kazalci.arso.gov.si/sl/content/odnos-javnosti-do-porabe-energije-v-slovenskih-gospodinjstvih)lahko najdete na spletni strani ARSO.

[Kazalci okolja – ravnanje z energijo](http://kazalci.arso.gov.si/sl/content/odnos-javnosti-do-porabe-goriv-v-prometu-v-sloveniji)

# Priloga z dodatnimi informacijami

**Pogoji za uporabo in objavljanje gradiv**

Vsa besedila in grafični elementi redakcija Informa Echo objavlja v »Medijskem kotičku« spletne strani Raziskave energetske učinkovitosti Slovenije.

Vsa gradiva lahko uporabljate pod naslednjimi pogoji:

1. Obvezno morate navesti vir (Informa Echo, [www.reus.si](http://www.reus.si/) )
2. Besedila in grafike lahko uporabite v celoti ali po delih
3. Zaradi točnosti podanih informacij ne smete spreminjati vrednosti statističnih podatkov.

Več o tem v medijskem kotičku <https://www.reus.si/medijski-koticek-reus-2019/>

**Prijavite se na novice REUS**

Redakcija Informa Echo na (približno) vsaka dva meseca objavlja izbrane rezultate Raziskave energetske učinkovitosti Slovenije- REUS 2019: temeljite analize in infografike, posamezne statistike z določenega področja, primere uporabe rezultatov raziskave REUS in obvestila o prihajajočih dogodkih.

Povezava za prijavo na novice <https://www.reus.si/prijava/>

------------------------------------------------------------

Kontakt:

Rajko Dolinšek

direktor Informa Echo in vodja projekta REUS

rajko.dolinsek@informa-echo.si

tel. 031 688 423